Sterz

Sterz is a afochs Gricht aus Möh, Griaß oda Erdäpfen, des wos in Fett bochn oda in Wossa kocht wiad, bis de Massn gaunz steif is (s Wort kummt aa aus ahd. und haasst wos Steifs, Stoas). Da Sterz is a traditionölle Speisn vo oame Leit gwesn, wiad owa aa heit no bsundas in da Steiamoak und in Kärntn gern gessn.

In Slowenien und Krowozien is da Sterz unter Žganci bzw. Ajdovi Žganci bekaunnt.

 Oatn vo Sterz 

 Haadnsterz/Hoadnsteaz (mid Hoadn/Haadn)
 Tiaknsterz (mit Gugaruzgriaß)
 Erdäpfesterz (mit Eadäpfen)
 Bauhlnsterz (mit Bauhln/Fisoin)

 Rednsoat 

Do steh wias Manndl ban Sterz 
Des hast unbehoifn, ratlos, unentschlosssn sei und kimmt dohea, wäu a echta Weana mit an afochn Gricht wia an Sterz nix aunfaunga kaun.Mauriz Schuster / Hans Schikola: Das alte Wienerisch. Verlag Deuticke, Wean 1996 (S.165)

 Beleg 

 Literatua 
 Peter Ramspacher: Vom Sterz zum Prosciutto. Ein kulinarischer Streifzug durch die südliche Steiermark und Friaul Julisch Venetien. M+N Medienverlag, Graz, 2.Auflog 2007. ISBN 978-390025437-7

 Im Netz 
 3-Sat: Gerichte mit Geschichte

Kategorie:Mehlspeise
Kategorie:Österreichische Küche
Kategorie:Bayerische Küche
Kategorie:Bairische Kultur